बाढीपहिरो पीडितलाई राहत वितरण
बाजुराको त्रिवेणी नगरपालिकाले बाढीपहिरो पीडितलाई राहत सामग्री वितरण कार्य सुरु गरेको छ । यही साउनको पहिलो सातादेखि बाजुरामा लगातार परेको अविरल वर्षाका कारण प्रभावित भएका बस्तीमा नगरपालिकाले राहात सामग्री वितरण कार्य सुरु गरेको हो ।
शेरबहादुर सार्की बाजुरा, साउन ३० गते । बाजुराको त्रिवेणी नगरपालिकाले बाढीपहिरो पीडितलाई राहत सामग्री वितरण कार्य सुरु गरेको छ । यही साउनको पहिलो सातादेखि बाजुरामा लगातार परेको अविरल वर्षाका कारण प्रभावित भएका बस्तीमा नगरपालिकाले राहात सामग्री वितरण कार्य सुरु गरेको हो ।बाढीपहिरोबाट प्रभावित भएको त्रिवेणी–६ को फल्नेतोलाका झण्डै १५ घरपरिवारलाई राहात वितरण गरेको त्रिवेणी नगरपालिकाले जनाएको छ ।अविरल वर्षातले गाउँ माथिबाट गएको पहिरोले त्रिवेणी नगरपालिका–६ को फल्नेतोलाका १५ दलित परिवार विस्थापित भएका थिए । पहिरोले विस्थापित गराएका त्रिवेणी नगरपालिका–६ फल्नेताला१५ घरपरिवार गाउँ नजिकैको विद्यालयमा बसोबास गर्दै आएका छन् ।घर पहिरोको जोखिममा रहेकाले विद्यालयमा बसोबास गरिरहेको त्रिवेणी नगरपालिका– ६ दलित बस्तीका स्थानीय गोल्सन विकले बताउनुभयो ।उहाँले पहिला गाउँमा एक विद्यालय थियो । केही वर्ष अघि त्यो विद्यालय अर्को विद्यालयमा गाभिएपछि अहिले फल्नेतोलाका १५ दलित परिवार त्यसैमा बसोबास गरिहरेको बताउनुभयो ।बाढीपहिरोबाट प्रभावित घरपरिवारका लागि अहिले तत्काल त्रिपाल, टिर्फम, कम्बल लगायतका सामग्री वितरण गरेको त्रिवेणी नगरपालिका–८ वडा अध्यक्ष गगनजङ्ग बुढाले बताउनुभयो ।उहाँले, यती बेला त्रिवेणीका दर्जनौँ बस्ती पहिरोको उच्च जोखिममा रहेका छन् । सबै भन्दाबढी त्रिवेणी नगरपालिका वडा नं –८ को बमटोल र –६ को फल्नेतोलाका दलित बस्तीको उठिबास भएको बताउनुभयो ।ती बस्तीका स्थानीयलाई अहिले अस्थायीरुपमा सुरक्षित ठाउँमा बास गराउँदै  आवश्यक राहत सामाग्री समेत वितरण गर्ने काम सुरु गरेको बुढाले बताउनुभयो ।बाढीपहिरोबाट प्रभावित बनेका बस्तीमा गाँस बास र कपासका साथै खानेपानी स्वास्थ्य शिक्षाको अति आवश्यक परेकोले सोही अनुसार नगरपालिकाले व्यवस्था गर्ने गरी राहतको दिने तयारी गर्दै आएको  त्रिवोणी नगरपालिका नगरप्रमुख कर्णबहादुर थापाले बताउनुभयो ।उहाँले, बाटो बन्द भएकोले अहिले खाद्यान ढुवानीमा समस्या छ । बाटो खुल्ने बित्तिकै खाद्यान ढुवानी गरी पहिरोको जोखिमा परेका घरपरिवारलाई वितरण गर्ने बताउनुभयो ।बाढीपहिरोबाट प्रभावित भएका त्रिवेणी नगरपालिका गाउँ बस्तीलाई स्थायीरुपमा सुरक्षित ठाउँमा बसोबास गर्ने गरी यती बेला स्थानीय सरकारले जिल्ला विपत् व्यवस्थापन समिति प्रदेश र सङ्घीय सरकार सँग पनि समन्वय गर्दै आएको त्रिवेणी नगरपालिका प्रमुख थापाले बताउनुभयो ।